පඩි වැඩි කරන්න ගත් තීරණය මැතිවරණයට බලපෑමක්  පැෆරල් මැකොස ට පැමිණිලි කරයි
රාජ්ය සේවකයන්ගේ වැටුප 2025 වර්ෂයේ සිට රුපියල් 25000 කින් ඉහළ දැමීමට රජය ගත් තීරණයෙන් මැතිවරණයේදී රාජ්ය සේවකයන්ට ඍජු බලපෑමක් එල්ල වන බව පැෆරල් සංවිධානය මැතිවරණ කොමිෂන් සභාවට පැමිණිලි කර ඇත මැතිවරණය ප්රකාශයට පත් කිරීමට පෙර රජයේ සේවකයන් රුපියල් දස දහසක වැටුප් වැඩිවීමක් ඉල්ලා උද්ඝෝෂණය කළ අවස්ථාවේදී වැටුප් වැඩි කිරීමට මුදල් නොමැති බවට රජය ප්රකාශ කළ බවත් එවැනි අවස්ථාවක ඉල්ලූ මුදලටත් වඩා වැඩි මුදලක් ලබාදීමට රජය තීරණය කිරීම තුළ රාජ්ය සේවකයන්ගේ නිදහස් මනසට බලපෑම් එල්ල වන බවත් එම සංවිධානය පවසයි එම නිසා ආණ්ඩුව ගත් එම තීරණය පිළිබඳ සොයා බලා ඊට සුදුසු ක්රියාමාර්ග ගන්නා ලෙස ද පැෆරල් සංවිධානය මැතිවරණ කොමිසමෙන් ඉල්ලා ඇත රනිල් ධර්මසේන